pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รองนายกฯ นายวิษณุฯ ผู้แทนรัฐบาลร่วมพระราชพิธีแสดงความอาลัยการเสด็จสวรรคตของ เชค เคาะลีฟะฮ์ บิน ซัยยิด อัลนะฮ์ยาน
วันอังคารที่ 17 พฤษภาคม 2565
รองนายกฯ นายวิษณุฯ ผู้แทนรัฐบาลร่วมพระราชพิธีแสดงความอาลัยการเสด็จสวรรคตของ เชค เคาะลีฟะฮ์ บิน ซัยยิด อัลนะฮ์ยาน
นายวิษณุ เครืองาม รองนายกรัฐมนตรี เป็นผู้แทนรัฐบาลไทยเข้าร่วมพระราชพิธีแสดงความอาลัยการเสด็จสวรรคตของ เชค เคาะลีฟะฮ์ บิน ซัยยิด อัลนะฮ์ยาน (His Highness Sheikh Khalifa bin Zayed Al Nahyan) ประธานาธิบดีสหรัฐอาหรับเอมิเรตส์ และเจ้าผู้ครองรัฐอาบูดาบี
วันที่ 16 พฤษภาคม 2565ณ Presidential Flight กรุงอาบูดาบีสหรัฐอาหรับเอมิเรตส์นายวิษณุ เครืองาม รองนายกรัฐมนตรี เป็นผู้แทนรัฐบาลไทยเข้าร่วมพระราชพิธีแสดงความอาลัยการเสด็จสวรรคตของ เชค เคาะลีฟะฮ์ บิน ซัยยิด อัลนะฮ์ยาน (His Highness SheikhKhalifa bin Zayed Al Nahyan) ประธานาธิบดีสหรัฐอาหรับเอมิเรตส์ และเจ้าผู้ครองรัฐอาบูดาบี
โดย นายวิษณุ เครืองาม ได้เข้าเฝ้าเชค มุฮัมมัด บิน ซัยยิด อัลนะฮ์ยาน (His Highness Sheikh Mohammedbin Zayed Al Nahyan) มกุฎราชกุมารรัฐอาบูดาบีและรองผู้บัญชาการทหารสูงสุดสหรัฐอาหรับเอมิเรตส์ซึ่งได้ขึ้นดํารงตําแหน่งประธานาธิบดีสหรัฐอาหรับเอมิเรตส์และเจ้าผู้ครองรัฐอาบูดาบีพระองค์ใหม่
รัฐบาลไทย-ข่าวทำเนียบรัฐบาล-นายกรัฐมนตรีร่วมประชุมสุดยอดอาเซียน-สหรัฐฯ สมัยพิเศษ
วันอังคารที่ 17 พฤษภาคม 2565
นายกรัฐมนตรีร่วมประชุมสุดยอดอาเซียน-สหรัฐฯ สมัยพิเศษ
วันศุกร์ที่ 13 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ พลเอก ประยุทธ์ จันทร์โอชา นายกรัฐมนตรี เข้าร่วมประชุมสุดยอดอาเซียน-สหรัฐอเมริกา สมัยพิเศษ ณ กรุงวอชิงตัน ประเทศสหรัฐอเมริกา ระหว่างวันที่ 12-13 พ.ค.2565 เพื่อเฉลิมฉลองวาระครบรอบ 45 ปี ความสัมพันธ์อาเซียน-สหรัฐฯ โดยนายกรัฐมนตรีได้สนับสนุนในการประชุมให้สหรัฐฯ มีบทบาทที่สร้างสรรค์ในภูมิภาคอาเซียนเพื่อการฟื้นฟูและการเติบโตอย่างยั่งยืนในยุค Next Normal เน้น 3 ประเด็นหลัก คือ การส่งเสริมบทบาทที่สร้างสรรค์ของสหรัฐฯ ในอาเซียน การฟื้นฟูเศรษฐกิจที่เข้มแข็ง และการพัฒนาที่ยั่งยืน รวมถึงการฟื้นฟูหลังยุคโควิด-19 เช่น ความมั่นคงด้านสาธารณสุข การเปลี่ยนแปลงสภาพภูมิอากาศ การพัฒนาและเสริมสร้างความมั่นคงของมนุษย์ โดยเน้นย้ําความเป็นแกนกลางของอาเซียน “สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษก ศบค. ย้ำ การปรับมาตรการเป็นระดับ 4 ซึ่งมีผลตั้งแต่วันที่ 9 ม.ค. 65 ยังสามารถเดินทางได้ โดยขอความร่วมมือในการปฏิบัติตามข้อแนะนำของกระทรวงสาธารณสุขอย่างเคร่งครัด
วันศุกร์ที่ 7 มกราคม 2565
โฆษก ศบค. ย้ํา การปรับมาตรการเป็นระดับ 4 ซึ่งมีผลตั้งแต่วันที่ 9 ม.ค. 65 ยังสามารถเดินทางได้ โดยขอความร่วมมือในการปฏิบัติตามข้อแนะนําของกระทรวงสาธารณสุขอย่างเคร่งครัด
โฆษก ศบค. ย้ํา การปรับมาตรการเป็นระดับ 4 ซึ่งมีผลตั้งแต่วันที่ 9 ม.ค. 65 ยังสามารถเดินทางได้ โดยขอความร่วมมือในการปฏิบัติตามข้อแนะนําของกระทรวงสาธารณสุขอย่างเคร่งครัด
วันนี้ (7 มกราคม 2565) เวลา 12.30 น. ณ โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ตอบคําถามสื่อมวลชน เน้นย้ําการยกระดับมาตรการของสาธารณสุข เป็นระดับที่ 4 เป็นระดับเตือนภัย แต่ละมาตรการจะมีความแตกต่างกัน โดยมีการระบุว่าให้งดการเดินทาง ไม่ส่งผลกระทบกับการเดินทาง เพียงแต่เป็นข้อแนะนําที่เกิดขึ้นจากกระทรวงสาธารณสุข เพื่อเตือนสําหรับบุคคลที่ไม่มีความจําเป็นในการเดินทาง ในส่วนข้อปฏิบัติหรือข้อกําหนดที่จะเกิดขึ้น ศบค. จะเป็นผู้กําหนดในการดําเนินงานของภาพรวมทั้งประเทศ ดังนั้น วันนี้มติที่ประชุม ไม่มีข้อกําหนดหรือข้อคําสั่ง หรือมติที่ประชุมใด ๆ ที่จะเป็นการปิดกิจการ กิจกรรมใด ๆ ยกเว้น ยังคงในเรื่องของสถานบันเทิง ผับ บาร์ คาราโอเกะ สําหรับการยกระดับมาตรการเป็นระดับที่ 4 จากการประชุม ศบค.ชุดใหญ่ ในวันนี้ จะมีผลตั้งแต่วันที่ 9 ม.ค.65 เป็นต้นไป ส่วน Work From Home ยาวไปถึงวันที่ 31 มกราคม 2565
“มาตรการต่าง ๆ นายกรัฐมนตรีในฐานะ ผอ.ศบค. ห่วงใยพี่น้องประชาชน แต่ละข้อกําหนด แต่ละมติที่จะออกมามีการคิดรอบด้าน ทั้งในเชิงของด้านสุขภาพ เชิงปากท้องพี่น้องประชาชน เราคิดกันเพื่อที่จะช่วยกันคุมภาพรวมส่วนใหญ่ของทั้งประเทศ ซึ่งนายกรัฐมนตรีพยายามที่จะหาทางเยียวยาให้ดีที่สุด พร้อมขอความร่วมมือกันเพื่อให้เกิดประโยชน์มากที่สุด ทั้งนี้ ฝากความห่วงใยถึงพี่น้องประชาชนทุกท่าน เราจะผ่านวิกฤตนี้ไปด้วยกัน” โฆษก ศบค. กล่าว
....................
รัฐบาลไทย-ข่าวทำเนียบรัฐบาล-การรถไฟแห่งประเทศไทย เปิดให้บริการตรวจหาเชื้อโรคติดเชื้อไวรัส COVID-19 ฟรี แก่พนักงาน ลูกจ้าง ครอบครัว และชุมชนที่อยู่ใกล้เคียง
วันศุกร์ที่ 24 ธันวาคม 2564
การรถไฟแห่งประเทศไทย เปิดให้บริการตรวจหาเชื้อโรคติดเชื้อไวรัส COVID-19 ฟรี แก่พนักงาน ลูกจ้าง ครอบครัว และชุมชนที่อยู่ใกล้เคียง
วันที่ 21 - 22 ธันวาคม 2564 ณ บริเวณลานห้องสมุดรถไฟ สถานีนพวงศ์ และโรงงานมักกะสัน พร้อมดูแลรักษาอาการหากพบผู้ติดเชื้อ โดยไม่เสียค่าใช้จ่าย
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า ตามที่นายศักดิ์สยาม ชิดชอบ รัฐมนตรีว่าการกระทรวงคมนาคม มีนโยบายให้หน่วยงานในสังกัดกระทรวงคมนาคม ทําหน้าที่เป็นฝ่ายสนับสนุนกระทรวงสาธารณสุข เพื่อช่วยลดการแพร่ระบาดของเชื้อโรคไวรัสโควิด-19 นายนิรุฒ มณีพันธ์ ผู้ว่าการรถไฟแห่งประเทศไทย จึงสั่งการให้ รฟท. เร่งดําเนินการดูแลป้องกันการแพร่ระบาดของเชื้อไวรัสโควิด-19 อย่างเต็มที่
ทั้งนี้ ล่าสุด ได้ร่วมมือกับบริษัทแอท-ยีนส์ จํากัด (ATGenes) ผู้ให้บริการตรวจหาเชื้อหาโควิด และโรงพยาบาลปิยะเวท จัดกิจกรรมเพื่อสังคม เปิดให้บริการตรวจหาเชื้อโรคไวรัสโควิด-19 ฟรี แก่พนักงาน ลูกจ้าง รฟท.และครอบครัว รวมถึงประชาชนที่อยู่ในชุมชนใกล้เคียง เพื่อช่วยคัดกรองหาผู้ติดเชื้อ และดูแลพี่น้องคนรถไฟ ตลอดจนชุมชนโดยรอบให้มีความปลอดภัยห่างไกลจากโควิด โดยจัดขึ้นในวันที่ 21 ธันวาคม 2564 ณ ลานห้องสมุดรถไฟ สถานีนพวงศ์ และวันที่ 22 ธันวาคม 2564 ณ โรงงานมักกะสัน รฟท.
สําหรับกระบวนการตรวจหาเชื้อโควิด จะเริ่มโดยการใช้ชุดตรวจ Antigen Test Kit (ATK) และในกรณีที่พบผลตรวจ ATK เป็นบวกจะทําการตรวจซ้ําด้วยวิธี RT-PCR อีกครั้งเพื่อยืนยันผลตรวจ และหากมีผลเป็นผู้ติดเชื้อ โควิด-19 แน่นอนแล้ว รฟท. จะส่งต่อผู้ป่วยไปรักษาอาการต่อที่โรงพยาบาลปิยะเวท พร้อมดูแลผู้ป่วยตามมาตรฐานของกระทรวงสาธารณสุขจนกว่าจะหายดี โดยไม่ต้องเสียค่าใช้จ่ายใด ๆ
“เชื้อไวรัสโควิด-19 แพร่ระบาดในไทยมานานถึง 2 ปีแล้ว และได้ส่งผลกระทบสร้างความเดือดร้อนต่อประชาชน สังคม และเศรษฐกิจเป็นวงกว้าง ผู้ว่า รฟท. จึงมอบหมายให้ รฟท. เข้ามามีส่วนร่วมดูแลพี่น้องคนรถไฟ ตลอดจนคนในครอบครัว และประชาชนที่อยู่อาศัยโดยรอบอย่างเต็มที่ เพื่อให้ทุกคนสามารถปฏิบัติหน้าที่ได้อย่างปลอดภัย และลดความเสี่ยงจากการแพร่ระบาด ขณะเดียวกันยังกําชับให้พนักงาน ลูกจ้าง รฟท. ทุกคน ปฏิบัติมาตรการด้านสุขอนามัยในการให้บริการอย่างเคร่งครัด ทั้งการล้างมือ ใช้เจลแอลกอฮอล์ สวมหน้ากากอนามัย และเว้นระยะห่างระหว่างบุคคล เพื่อให้ปลอดจากเชื้อโควิด-19 และสร้างความมั่นใจในการให้บริการรถไฟแก่ผู้โดยสารทุกคน”
รัฐบาลไทย-ข่าวทำเนียบรัฐบาล-รัฐบาลดูแลนักเรียนด้อยโอกาส เพิ่มความเสมอภาคทางการศึกษาอย่างต่อเนื่อง
วันศุกร์ที่ 27 พฤษภาคม 2565
รัฐบาลดูแลนักเรียนด้อยโอกาส เพิ่มความเสมอภาคทางการศึกษาอย่างต่อเนื่อง
วันศุกร์ที่ 27 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลช่วยเหลือนักเรียนด้อยโอกาสอย่างต่อเนื่อง โดยผลการดําเนินงานของกองทุนเพื่อความเสมอภาคทางการศึกษา ปี 2564 โดยเฉพาะมาตรการเร่งด่วนในช่วงการแพร่ระบาดของโรคโควิด-19 ได้ช่วยเหลือนักเรียนที่ครอบครัวยากจนพิเศษกลุ่มช่วงชั้นรอยต่อที่เสี่ยงหลุดออกจากระบบการศึกษา จํานวน 2.9 แสนคน สร้างโอกาสทางการศึกษาสําหรับเยาวชนยากจนหรือด้อยโอกาสให้เข้าถึงการศึกษา พัฒนาโรงเรียนในพื้นที่ห่างไกลตามเป้าหมาย จํานวน 600 แห่ง รวมทั้งจัดทําโครงการจัดการศึกษาเชิงพื้นที่เพื่อความเสมอภาคทางการศึกษา โดยสนับสนุนให้ท้องถิ่นมีระบบการช่วยเหลือเด็กและเยาวชนนอกระบบการศึกษาให้ได้รับโอกาสในการเรียนรู้อย่างเหมาะสมตามบริบทและสภาพปัญหาของแต่ละพื้นที่ด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ. ตั้งเป้าวันเดียว 1 ล้านโดส ถวายเป็นพระราชกุศล เนื่องในวันมหิดล 24 กันยายนนี้
วันพุธที่ 15 กันยายน 2564
สธ. ตั้งเป้าวันเดียว  1 ล้านโดส ถวายเป็นพระราชกุศล เนื่องในวันมหิดล 24 กันยายนนี้
ปลัดกระทรวงสาธารณสุข เตรียมแผนระดมพลังฉีดวัคซีนโควิด 19 ให้ประชาชน 1 ล้านโดส เพื่อถวายเป็นพระราชกุศลเนื่องในวันมหิดล 24 กันยายน และให้จังหวัดที่ฉีดวัคซีนผู้สูงอายุได้ 50% เดินหน้าฉีดวัคซีนปูพรมทันที ขณะนี้มี 25 จังหวัด
ปลัดกระทรวงสาธารณสุข เตรียมแผนระดมพลังฉีดวัคซีนโควิด 19 ให้ประชาชน 1 ล้านโดส เพื่อถวายเป็นพระราชกุศลเนื่องในวันมหิดล 24 กันยายน และให้จังหวัดที่ฉีดวัคซีนผู้สูงอายุได้ 50% เดินหน้าฉีดวัคซีนปูพรมทันที ขณะนี้มี 25 จังหวัด พร้อมให้จังหวัดเชียงใหม่ ประจวบคีรีขันธ์ เพชรบุรี ชลบุรี และกทม. เตรียมความพร้อมรองรับตามแผนการเปิดประเทศ ระยะที่ 2 วันที่ 1 ตุลาคม 2564
นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า ได้ประชุมวิดีโอทางไกลกับนายแพทย์สาธารณสุขจังหวัด ผู้อํานวยการโรงพยาบาลในสังกัดทั่วประเทศ ให้ทุกจังหวัดเตรียมแผนการฉีดวัคซีนและรวมพลังนัดหมายประชาชนเข้ารับการฉีดวัคซีนให้ได้ 1 ล้านเข็ม (รวมวัคซีนทุกชนิดทั้งเข็มที่ 1, 2 และ 3) พร้อมกันทั่วประเทศ ในวันที่ 24 กันยายนนี้ เนื่องในวันมหิดล เพื่อถวายเป็นพระราชกุศลแด่องค์สมเด็จพระมหิตลาธิเบศร อดุลยเดชวิกรม พระบรมราชชนก “พระบิดาแห่งการแพทย์แผนปัจจุบัน” ที่ทรงมีคุณูปการอันใหญ่หลวงต่อปวงชนชาวไทยอย่างหาที่สุดมิได้ ในด้านการแพทย์การสาธารณสุข และเพื่อประโยชน์กับประชาชน
นายแพทย์เกียรติภูมิกล่าวต่อว่า สถานการณ์โควิด 19 ของประเทศขณะนี้มีแนวโน้มการติดเชื้อลดลงชัดเจน และมี 25 จังหวัดที่ฉีดวัคซีนในกลุ่มผู้สูงอายุได้เกิน 50% แล้ว ได้แก่ ปทุมธานี พระนครศรีอยุธยา สิงห์บุรี ประจวบคีรีขันธ์ สมุทรสาคร จันทบุรี ตราด ฉะเชิงเทรา ชลบุรี ระยอง สมุทรปราการ บุรีรัมย์ อํานาจเจริญ กระบี่ ชุมพร นครศรีธรรมราช พังงา ภูเก็ต ระนอง สุราษฎร์ธานี ตรัง พัทลุง ยะลา สงขลา และกทม. สามารถขับเคลื่อนฉีดวัคซีนแบบปูพรมฉีดให้กับประชาชนทุกกลุ่มได้ทันที นอกจากนี้ ได้ให้ 5 จังหวัด ได้แก่ กทม. เชียงใหม่ ประจวบคีรีขันธ์ เพชรบุรี และชลบุรี เตรียมความพร้อมรองรับตามแผนการเปิดประเทศระยะที่ 2 ในวันที่ 1 ตุลาคมนี้ และเพื่อสนับสนุนการเปิดประเทศในระยะต่อไป เริ่มวันที่ 15 ตุลาคม ได้กําหนดให้ผู้ตรวจราชการกระทรวงฯ เลือกจังหวัดที่ประชาชนได้รับวัคซีนเข็ม 1 ครอบคลุม 50% มา 1 อําเภอ ซึ่งเป็นอําเภอที่ฉีดวัคซีนครอบคลุม 70% และมีตําบลหรือพื้นที่แหล่งท่องเที่ยวที่ฉีดได้ครอบคลุม 80% รวมทั้งประชาชนในพื้นที่ปฏิบัติตามมาตรการป้องกันตนเองขั้นสูงสุด (Universal Prevention) และสถานประกอบการดําเนินการตามแนวทาง Covid Free Setting
************************************* 15 กันยายน 2564
รัฐบาลไทย-ข่าวทำเนียบรัฐบาล-“เฉลิมชัย”เผยจีนเปิดด่านรถไฟผิงเสียงนำเข้าทุเรียนลำไยผลไม้ไทย 4 ม.ค.
วันเสาร์ที่ 1 มกราคม 2565
“เฉลิมชัย”เผยจีนเปิดด่านรถไฟผิงเสียงนําเข้าทุเรียนลําไยผลไม้ไทย 4 ม.ค.
“เฉลิมชัย”เผยจีนเปิดด่านรถไฟผิงเสียงนําเข้าทุเรียนลําไยผลไม้ไทย 4 ม.ค. “อลงกรณ์”ขอความร่วมมือผู้ส่งออกตรวจเข้มระวังโควิดปนเปื้อน
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ในฐานะประธานคณะกรรมการบริหารจัดการผลไม้ (Fruit Board) เปิดเผยวันนี้(1 ม.ค.) ว่า จากมาตรการควบคุมและป้องกันการแพร่ระบาดของเชื้อโควิด-19 ที่เข้มงวดของด่านนําเข้าจีน ส่งผลต่อการส่งออกผลไม้ของไทยในช่วงเดือนพฤศจิกายนถึงธันวาคมที่ผ่านมาเป็นอย่างมาก ตนได้สั่งการทูตเกษตรเร่งติดตามสถานการณ์อย่างใกล้ชิดและตนได้หารือเอกอัครราชทูตจีนประจําประเทศไทยเพื่อแก้ไขปัญหาและอํานวยความสะดวกการขนส่งผลไม้ไทย
ล่าสุดได้รับรายงานจากกงสุล (ฝ่ายเกษตร) ของไทยประจํานครกว่างโจวว่าด่านรถไฟผิงเสียง (เขตปกครองตนเองกว่างซีจ้วง) ประเทศจีนได้เปิดด่านแล้วโดยกําหนดเปิดนําเข้าผลไม้ไทยตั้งแต่วันที่ 4 มกราคม 2565 ถึงวันที่ 17 มกราคม 2565 เพื่อคลี่คลายปัญหากรณีด่านตงซิง (เขตปกครองตนเองกว่างซีจ้วง ประเทศจีน) ปิดด่าน ทําให้ทุเรียนและลําไยสดของประเทศไทยที่มีปริมาณมากต้องติดค้างอยู่ที่ด่านตงซิงซึ่งไม่สามารถยื่นคําร้องขอผ่านพิธีการศุลกากรเข้าประเทศจีนได้ ทางการจีนจึงประสานเป็นหนังสือขอความอนุเคราะห์ฝ่ายเกษตรฯ กว่างโจวแจ้งมายังหน่วยงานของกระทรวงเกษตรและสหกรณ์ อํานวยความสะดวกให้กับผู้ประกอบการผลไม้ทําการเปลี่ยนแปลงใบรับรองสุขอนามัยพืชในช่วง วันที่ 1 - 3 มกราคม 2565 สินค้าผลไม้ไทยจะได้ยื่นคําร้องขอผ่านพิธีการศุลกากรผ่านด่านรถไฟผิงเสียงเพื่อขนส่งเข้าประเทศจีนได้
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ในฐานะประธานคณะทํางานจัดทําแผนการแก้ไขปัญหาผลไม้เศรษฐกิจล่วงหน้าทั้งระบบ กล่าวว่า ผู้ส่งออกต้องรีบยื่นขอเปลี่ยนแปลงใบรับรองสุขอนามัยพืชจากด่านตงชิงเป็นด่านรถไฟผิงเสียงและต้องระมัดระวังอย่าให้มีการปนเปื้อนโควิด19 ทั้งคนขับ รถและสินค้าเพราะถ้าพบทางการจีนจะปิดด่านทันทีจึงขอความร่วมมือทุกฝ่ายให้ช่วยกันเข้มงวดกวดขันอย่างเต็มที่
ทั้งนี้ จากสถิติการส่งออกผลไม้ไทยไปยังประเทศจีนของกรมวิชาการเกษตร พบว่า เดือนมกราคม-ตุลาคม 2564 ไทยส่งออกผลไม้ไปยังประเทศจีน มีปริมาณกว่า 2 ล้านตัน คิดเป็นมูลค่ากว่า 148,000 ล้านบาท โดยปริมาณการส่งออกผลไม้สูงสุด 3 อันดับแรก ได้แก่ ทุเรียน ลําไย และมะพร้าวอ่อน ตามลําดับแต่เริ่มประสบปัญหาการขนส่งผลไม้ติดขัดตามด่านต่างๆ ของจีนในช่วงปลายปี2564
รัฐบาลไทย-ข่าวทำเนียบรัฐบาล-ขึ้นทางด่วน - มอเตอร์เวย์ ฟรี! ช่วงสงกรานต์ ปี 65 อำนวยความสะดวกประชาชน
วันจันทร์ที่ 11 เมษายน 2565
ขึ้นทางด่วน - มอเตอร์เวย์ ฟรี! ช่วงสงกรานต์ ปี 65 อํานวยความสะดวกประชาชน
.....
กระทรวงคมนาคม เผย ช่วงเทศกาลสงกรานต์ ปี 2565 นี้ คาดว่าจะมีจํานวนผู้เดินทางกลับภูมิลําเนา ท่องเที่ยว ฯลฯ ด้วยรถยนต์ส่วนตัว - ขนส่งสาธารณะเป็นจํานวนมาก เนื่องจากมีวันหยุดราชการติดต่อกันหลายวัน จึงได้ร่วมมือกับหลายหน่วยงานเพื่อรองรับการเดินทางของประชาชนให้ได้รับความสะดวกและปลอดภัย ดังนี้
.
1.ยกเว้นการจัดเก็บค่าธรรมเนียมทางพิเศษ - มอเตอร์เวย์
-ทางพิเศษบูรพาวิถีและกาญจนาภิเษก ระหว่างวันที่ 12 - 18 เม.ย. 65
-ทางพิเศษศรีรัช อุดรรัถยา และเฉลิมมหานคร ระหว่างวันที่ 13 - 15 เม.ย. 65
-มอเตอร์เวย์หมายเลข 7 สายกรุงเทพฯ - พัทยา และมอเตอร์เวย์หมายเลข 9 สายวงแหวนรอบนอกกรุงเทพฯ ถนนกาญจนาภิเษก ตอนบางปะอิน - บางพลี และตอนพระประแดง - บางแค ช่วงพระประแดง - ต่างระดับบางขุนเทียน ระหว่างวันที่ 12 - 18 เม.ย. 65
-เปิดใช้เส้นทางมอเตอร์เวย์ หมายเลข 6 ชั่วคราว ช่วงปากช่อง - สีคิ้ว - ขามทะเลสอ สําหรับขาออกระหว่างวันที่ 11 - 14 เม.ย. 65 และขาเข้าระหว่างวันที่ 15 - 18 เม.ย. 65
.
2.บริการที่จอดรถฟรี ณ ท่าอากาศยานสุวรรณภูมิ บริเวณลานจอดรถยนต์ระยะยาว โซน C ระหว่างวันที่ 11 - 17 เม.ย. 65
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ลดค่าเล่าเรียนและค่าธรรมเนียมการศึกษา ปีการศึกษา 2564
วันอาทิตย์ที่ 22 สิงหาคม 2564
ลดค่าเล่าเรียนและค่าธรรมเนียมการศึกษา ปีการศึกษา 2564
วันพฤหัสบดีที่ 29 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเห็นชอบหลักการแนวทางลดค่าใช้จ่ายด้านการศึกษาของนักเรียนนักศึกษา ปีการศึกษา 2564 โดยสถาบันอุดมศึกษาของรัฐ ลดค่าเล่าเรียนและค่าธรรมเนียมการศึกษาเป็นขั้นบันได ได้แก่ ส่วนที่ไม่เกิน 50,000 บาท ลดร้อยละ 50 ส่วนที่เกิน 50,000 แต่ไม่เกิน 100,000 บาท ลดร้อยละ 30 ส่วนที่เกิน 100,000 บาท ลดร้อยละ 10 แบ่งเป็นรัฐบาลสนับสนุนงบประมาณส่วนนี้ร้อยละ 60 และสถาบันอุดมศึกษาสมทบร้อยละ 40 สําหรับสถาบันอุดมศึกษาเอกชนนั้น รัฐบาลสนับสนุนค่าเล่าเรียนและค่าธรรมเนียมการศึกษาคนละ 5,000 บาท และให้สถาบันแต่ละแห่งพิจารณาลดค่าเล่าเรียนเพิ่มเติม รวมทั้งสนับสนุนมาตรการอื่น เช่น ขยายเวลาผ่อนชําระ ลดค่าหอพัก หรือจัดสวัสดิการแก่นักศึกษาที่ติดเชื้อโควิด-19 เป็นต้น
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ ชื่นชมความสำเร็จทัพนักกีฬาไทย หลังปิดฉากซีเกมส์ครั้งที่ 31 คว้าเหรียญรางวัลรวม 331 เหรียญ
วันอังคารที่ 24 พฤษภาคม 2565
นายกฯ ชื่นชมความสําเร็จทัพนักกีฬาไทย หลังปิดฉากซีเกมส์ครั้งที่ 31 คว้าเหรียญรางวัลรวม 331 เหรียญ
.....
พลเอก ประยุทธ์ จันทร์โอชา นายกรัฐมนตรี และ รมว.กลาโหม ชื่นชมความสําเร็จของทัพนักกีฬาไทยในการแข่งขันกีฬาซีเกมส์ ครั้งที่ 31 ณ ประเทศเวียดนาม ระหว่างวันที่ 12 - 23 พ.ค. 65 หลังร่วมติดตามและส่งกําลังใจแก่ทุกฝ่ายมาอย่างต่อเนื่อง
.
ซึ่งปีนี้ประเทศไทยคว้าชัยในหลายชนิดกีฬา กวาดรางวัลไปทั้งสิ้น 331 เหรียญ ประกอบด้วย 92 เหรียญทอง 103 เหรียญเงิน 136 เหรียญทองแดง และสร้างประวัติศาสตร์การแข่งขัน ทําสถิติใหม่ในบางประเภทกีฬา ถือเป็นความภาคภูมิใจของชาติในการพัฒนาทรัพยากรบุคคลด้านกีฬา พร้อมขอบคุณทุกฝ่ายที่ร่วมผลักดันศักยภาพนักกีฬาไทยอย่างต่อเนื่อง ซึ่งรัฐบาลพร้อมสนับสนุนการแข่งขันทุกระดับ ทั้งนี้ หากนักกีฬาคนไหนอาจจะไม่ประสบความสําเร็จในการแข่งขันครั้งนี้ ไม่ต้องเสียกําลังใจ ให้ถือว่าทําหน้าที่ดีที่สุดเพื่อประเทศชาติแล้ว
.
สําหรับตอนท้ายของพิธีปิดการแข่งขันกีฬาซีเกมส์ ครั้งที่ 31 ประเทศเวียดนามได้ส่งมอบการเป็นเจ้าภาพจัดการแข่งขันกีฬาซีเกมส์ ครั้งที่ 32 ในปีหน้า แก่ประเทศกัมพูชา ซึ่งจะจัดขึ้นระหว่างวันที่ 5 - 17 พ.ค. 66 ณ กรุงพนมเปญ ประเทศกัมพูชา
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมช.สธ.ร่วมกิจกรรมวิ่ง Amazing Jungle Trail อ.เบตง จ.ยะลา
วันเสาร์ที่ 7 พฤษภาคม 2565
รมช.สธ.ร่วมกิจกรรมวิ่ง Amazing Jungle Trail อ.เบตง จ.ยะลา
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นายแพทย์ธงชัย เลิศวิไลรัตนพงศ์ รองปลัดกระทรวงสาธารณสุข นายแพทย์สุเทพ เพชรมาก หัวหน้าผู้ตรวจราชการกระทรวงสาธารณสุข และคณะ ร่วมกิจกรรมวิ่ง รายการ “Amazing Jungle Trail” ในระยะทาง 10 กม. โ
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นายแพทย์ธงชัย เลิศวิไลรัตนพงศ์ รองปลัดกระทรวงสาธารณสุขนายแพทย์สุเทพ เพชรมาก หัวหน้าผู้ตรวจราชการกระทรวงสาธารณสุข และคณะ ร่วมกิจกรรมวิ่ง รายการ “Amazing Jungle Trail” ในระยะทาง 10 กม. โดยปล่อยตัวที่บริเวณ อุโมงค์เบตงมงคลฤทธิ์ อ.เบตง จ.ยะลา เพื่อเป็นตัวอย่างในการขับเคลื่อนนโยบายส่งเสริมการป้องกันโรคด้วยการออกกําลังกายของกระทรวงสาธารณสุขเพื่อให้คนไทยมีสุขภาพที่ดี โดยดําเนินกิจกรรมภายใต้มาตรการป้องกันโควิด 19**************** พฤษภาคม 2565
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" ยินดีตัวเลขส่งออก/ลงทุนไทยขยายตัว พณ. มุ่งเป้าดัน Soft Power 4 หมวดหลัก "อาหาร ดิจิทัลคอนเทนต์ สุขภาพความงาม และสินค้าอัตลักษณ์ไทย" สู่ตลาดต่างประเทศ
วันพุธที่ 27 เมษายน 2565
โฆษกรัฐบาลเผย "นายกฯ" ยินดีตัวเลขส่งออก/ลงทุนไทยขยายตัว พณ. มุ่งเป้าดัน  Soft Power 4 หมวดหลัก "อาหาร ดิจิทัลคอนเทนต์ สุขภาพความงาม และสินค้าอัตลักษณ์ไทย" สู่ตลาดต่างประเทศ
โฆษกรัฐบาลเผย "นายกฯ" ยินดีตัวเลขส่งออก/ลงทุนไทยขยายตัว กระทรวงพาณิชย์ มุ่งเป้าดัน  Soft Power 4 หมวดหลัก "อาหาร ดิจิทัลคอนเทนต์ สุขภาพความงาม และสินค้าอัตลักษณ์ไทย" สู่ตลาดต่างประเทศ พร้อมผลักดันการค้าชายแดน
วันที่ 27 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมพอใจตัวเลขการส่งออกของประเทศไทย ซึ่งเป็นผลมาจากการนํานโยบายของรัฐบาล ไปขับเคลื่อนให้เกิดผลเป็นรูปธรรม โดยปัจจัยสําคัญ ที่ช่วยสนับสนุนตัวเลขการส่งออกเพิ่มขึ้นคือ การส่งเสริมและผลักดัน Soft Power ของรัฐบาล โดยกระทรวงพาณิชย์ ได้เร่งรัดการส่งออกสินค้าใน 4 หมวดสําคัญ ได้แก่ อาหาร ดิจิทัลคอนเทนต์ สุขภาพความงาม และสินค้าอัตลักษณ์ไทย การจัดทํามาตรการเชิงรุกผลักดันการส่งออกผลไม้ การผลักดันการค้าชายแดน ซึ่งมีคู่ค้าสําคัญ ได้แก่ สหรัฐฯ ยุโรป เกาหลีใต้ ออสเตรเลีย และอาเซียน ที่มีแนวโน้มจะซื้อสินค้าจากไทยเพิ่มขึ้นอย่างต่อเนื่อง
นายธนกรกล่าวว่า ตัวเลขการส่งออกในเดือน มี.ค.2565 มีมูลค่า 28,859.6 ล้านเหรียญสหรัฐ เพิ่มขึ้น 19.5% ขยายตัวต่อเนื่องเป็นเดือนที่ 13 คิดเป็นเงินบาท มีมูลค่า 922,313 ล้านบาท ถือเป็นมูลค่าการส่งออกสูงที่สุดในรอบ 30 ปี นับตั้งแต่มีการบันทึกสถิติการส่งออกตั้งแต่ปี 2534 การนําเข้ามีมูลค่า 27,400.6 ล้านเหรียญสหรัฐ เพิ่มขึ้น 18% คิดเป็นเงินบาท มูลค่า 887,353.2 ล้านบาท เกินดุลการค้า 1,459.1 ล้านเหรียญสหรัฐ คิดเป็นเงินบาทมูลค่า 34,960.1 ล้านบาท
สําหรับตลาดและการลงทุนในประเทศ เดือน มี.ค. 2565 คณะกรรมการการประกอบธุรกิจของคนต่างด้าว ได้อนุญาตให้คนต่างชาติเข้ามาลงทุนประกอบธุรกิจในประเทศไทย จํานวน 53 ราย โดยเป็นการลงทุนผ่านช่องทางการขอรับใบอนุญาตประกอบธุรกิจของคนต่างด้าว และการขอหนังสือรับรองการประกอบธุรกิจของคนต่างด้าว แบ่งเป็นใบอนุญาตประกอบธุรกิจ จํานวน 17 ราย และหนังสือรับรองประกอบธุรกิจ จํานวน 36 ราย มีเม็ดเงินลงทุนทั้งสิ้น 10,838 ล้านบาท ส่วนการลงทุนในพื้นที่ EEC ของนักลงทุนต่างชาติ เดือนมี.ค.2565 พบว่า มีการลงทุนในพื้นที่ EEC จํานวน 10 ราย คิดเป็น 19% ของจํานวนนักลงทุนทั้งหมด ลงทุนที่กรุงเทพฯ 29 ราย คิดเป็น 55% และที่อื่น ๆ 14 ราย คิดเป็น 26% มีเงินลงทุน 6,323 ล้านบาท คิดเป็น 58% ของเงินลงทุนทั้งหมด โดยประเทศที่ลงทุนสูงสุด จีน 3 ราย ลงทุน 3,189 ล้านบาท ญี่ปุ่น 2 ราย ลงทุน 630 ล้านบาท และสหรัฐฯ 1 ราย ลงทุน 637 ล้านบาท ที่เหลือเป็นประเทศอื่น ๆ
"ถือเป็นสัญญานที่ดีสําหรับประเทศไทยทั้งการส่งออก และการลงทุนภายในประเทศ แสดงให้เห็นถึงความเชื่อมั่นและศักยภาพของประเทศเรา ยืนยันรัฐบาลมุ่งสร้างความเข้มแข็งจากภายในประเทศ ส่งเสริมเศรษฐกิจฐานรากไทยเชื่อมโยงกับเศรษฐกิจโลก พร้อมมุ่งมั่นช่วยเหลือ สนับสนุนผู้ส่งออก นักลงทุน ให้มีพื้นที่แข่งขันได้ในเวทีโลก โดยตอบสนองนโยบายของรัฐบาล เพื่อสนับสนุนให้ประเทศไทยเป็นประเทศที่มีรายได้สูง ประชาชนมีคุณภาพชีวิตที่ดี ทุกภาคส่วนเติบโตไปด้วยกันอย่างยั่งยืน" นายธนกรกล่าว
รัฐบาลไทย-ข่าวทำเนียบรัฐบาล-วงเงินความคุ้มครองเงินฝาก 1 ล้านบาท เริ่ม 11 สิงหาคม 2564 สถาบันการเงินแข็งแกร่ง ผู้ออมมั่นใจ เป็นไปตามกฎหมายกำหนด
วันพุธที่ 11 สิงหาคม 2564
วงเงินความคุ้มครองเงินฝาก 1 ล้านบาท เริ่ม 11 สิงหาคม 2564 สถาบันการเงินแข็งแกร่ง ผู้ออมมั่นใจ เป็นไปตามกฎหมายกําหนด
ตั้งแต่ 11 ส.ค.2564 เป็นต้นไป วงเงินคุ้มครองเงินฝากที่สถาบันคุ้มครองเงินฝากจะให้ความคุ้มครองจะกลับเข้าสู่ระดับ 1 ล้านบาท/1 รายผู้ฝาก/1 สถาบันการเงิน ซึ่งเป็นวงเงินการคุ้มครองเงินฝากที่ได้กําหนดไว้ใน ม.53 แห่ง พ.ร.บ.สถาบันคุ้มครองเงินฝาก พ.ศ.2551
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยว่า ตั้งแต่วันที่ 11 สิงหาคม 2564 เป็นต้นไป วงเงินคุ้มครองเงินฝากที่สถาบันคุ้มครองเงินฝากจะให้ความคุ้มครองจะกลับเข้าสู่ระดับ 1 ล้านบาท ต่อ 1 รายผู้ฝาก ต่อ 1 สถาบันการเงิน ซึ่งเป็นวงเงินการคุ้มครองเงินฝากที่ได้กําหนดไว้ในมาตรา 53 แห่งพระราชบัญญัติสถาบันคุ้มครองเงินฝาก พ.ศ. 2551และที่แก้ไขเพิ่มเติม โดยวงเงินความคุ้มครองเงินฝากดังกล่าว สามารถคุ้มครองกลุ่มผู้ฝากเงินรายย่อย ซึ่งเป็นกลุ่มผู้ฝากเงินส่วนใหญ่ของประเทศได้อย่างครอบคลุมถึงกว่าร้อยละ 98 จากผู้ฝากเงินทั้งหมดของระบบสถาบันการเงินซึ่งพบว่าสัดส่วนของจํานวนผู้ฝากเงินที่ได้รับการคุ้มครองเต็มจํานวนตามวงเงินที่กฎหมายกําหนดของประเทศไทยมีความใกล้เคียงกันกับค่าเฉลี่ยสัดส่วนจํานวนผู้ฝากที่ได้รับความคุ้มครองเต็มจํานวนตามกฎหมายของประเทศต่างๆ
ทั้งนี้ การกําหนดวงเงินความคุ้มครองเงินฝากของไทยเป็นไปตามหลักการสําคัญของระบบการคุ้มครองเงินฝากที่มีประสิทธิผล (Core Principle for Effective Deposit Insurance Systems) ซึ่งเป็นหลักการสากล โดยครอบคลุมกลุ่มผู้ฝากเงินรายย่อยซึ่งเป็นกลุ่มผู้ฝากเงินส่วนใหญ่ของประเทศ และส่งเสริมการสร้างวินัยทางการเงินให้แก่ระบบการเงินทั้งระบบทั้งในส่วนของผู้ฝากเงินจะเกิดความตระหนักในการบริหารจัดการความเสี่ยง และในส่วนสถาบันการเงินที่จะต้องบริหารจัดการการดําเนินกิจการให้มีประสิทธิภาพ
ปัจจุบันสถาบันการเงินในประเทศไทย ยังคงมีความเข้มแข็งและมีเสถียรภาพ ทั้งในส่วนของระดับเงินกองทุนต่อสินทรัพย์เสี่ยง (BIS ratio) อยู่ที่ระดับร้อยละ 20 ซึ่งสูงกว่าหลายประเทศในภูมิภาค ประกอบกับการมีสภาพคล่องที่ยังอยู่ในระดับสูง และสามารถรองรับความผันผวนของสภาวะทางเศรษฐกิจในปัจจุบันที่ได้รับผลกระทบจากการระบาดของโรคติดเชื้อไวรัสโคโรนา 2019 ได้ จึงไม่มีความจําเป็นที่จะต้องขยายเวลาวงเงินความคุ้มครองเงินฝากเดิมออกไปอีกนอกจากนี้ หน่วยงานที่เกี่ยวข้องได้มีการประชาสัมพันธ์อย่างต่อเนื่อง เพื่อให้ประชาชนเข้าใจและเกิดความเชื่อมั่นในระบบการคุ้มครองเงินฝากที่มีประสิทธิภาพ
รัฐมนตรีว่าการกระทรวงการคลัง กล่าวสรุปว่า กระทรวงการคลัง สถาบันคุ้มครองเงินฝาก และธนาคารแห่งประเทศไทยได้มีการประเมินร่วมกันแล้วว่า การคุ้มครองเงินฝากดังกล่าวมีความเหมาะสมกับสถานการณ์ในปัจจุบันที่สถาบันการเงินมีความแข็งแกร่ง ซึ่งจะไม่ส่งผลกระทบต่อผู้ฝากเงินในระบบสถาบันการเงิน
สํานักนโยบายระบบการคุ้มครองผลประโยชน์ทางการเงิน สํานักงานเศรษฐกิจการคลัง
โทร. 022739020 ต่อ 3695
รัฐบาลไทย-ข่าวทำเนียบรัฐบาล-ย้ำ ระบบ สธ. ไม่ล่ม ขอประชาชนร่วมมือมาตรการ
วันจันทร์ที่ 5 กรกฎาคม 2564
ย้ํา ระบบ สธ. ไม่ล่ม ขอประชาชนร่วมมือมาตรการ
....
5 มาตรการสําคัญ ที่จะสามารถช่วยให้สถานการณ์การแพร่ระบาดโรคโควิด-19 กลับมาดีขึ้น คือ นโยบายที่ชัดเจน ประชาชนให้ความร่วมมือ ระบบการควบคุมโรคดี ระบบรักษาพยาบาลเข้มแข็ง การฉีดวัคซีนครอบคลุม
.
ส่วนการรักษาผู้ป่วยในระยะต่อไป ได้เตรียมแนวทาง Home Isolation และ Community Isolation ซึ่งพื้นที่ กทม. ได้เริ่มดําเนินการแล้ว เช่น บ้านพักคอยใน 6 โซน เป็นต้น
.
ประเด็นวัคซีนทางเลือกนั้น คาดว่า จะเข้ามาในช่วงไตรมาส 4 จนถึงต้นปีหน้า ทั้งนี้การได้รับวัคซีนช้าหรือเร็ว ขึ้นอยู่กับ Demand และ Supply ของทั่วโลก ซึ่งมีความต้องการวัคซีนอยู่ที่ 11,540 ล้านโดส โดยเฉพาะของ Moderna ยอดจองล่วงหน้าอยู่ที่ 2 พันล้านโดส
.
สถานการณ์จํานวนเตียงรองรับผู้ป่วย ขึ้นอยู่กับสถานการณ์การแพร่ระบาดที่เกิดขึ้น หากมองภาพกว้างของประเทศยังสามารถรองรับได้
.
ในพื้นที่ กทม. มีผู้ป่วยโทรมาที่ 1669 และ 1668 เป็นจํานวนมาก อาจส่งผลให้การรับการบริการช้าลง เบื้องต้น 1669 จะทําการประเมินอาการ พร้อมให้คําแนะนํา และเร่งประสานงานเพื่อนําผู้ป่วยส่งโรงพยาบาลต่อไป
อ่านเพิ่มเติมhttps://www.thaigov.go.th/news/contents/details/43411
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รับมอบเงินช่วยเหลือเจ้าหน้าที่ที่ได้รับผลกระทบจากการทำงาน ช่วงโควิด 19
วันศุกร์ที่ 8 เมษายน 2565
รับมอบเงินช่วยเหลือเจ้าหน้าที่ที่ได้รับผลกระทบจากการทํางาน ช่วงโควิด 19
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เข้าร่วมพิธีมอบเงินช่วยเหลือแก่เจ้าหน้าที่ที่ได้รับผลกระทบจากการปฏิบัติหน้าที่ด้านการป้องกันและแก้ไขปัญหาการแพร่ระบาดของโรคติดเชื้อไวรัสโคโรนา 2019 (COVID-19) จากเงินบริจาคบัญชี "
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เข้าร่วมพิธีมอบเงินช่วยเหลือแก่เจ้าหน้าที่ที่ได้รับผลกระทบจากการปฏิบัติหน้าที่ด้านการป้องกันและแก้ไขปัญหาการแพร่ระบาดของโรคติดเชื้อไวรัสโคโรนา 2019 (COVID-19) จากเงินบริจาคบัญชี "สํานักงานปลัดสํานักนายกรัฐมนตรีเพื่อรับบริจาคสนับสนุนการแก้ไขปัญหาโรคติดเชื้อไวรัสโคโรนา 2019 (COVID-19)” โดยมี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีมอบ ทั้งนี้ กระทรวงสาธารณสุขได้รับเงินช่วยเหลือบุคลากรทางการแพทย์และเจ้าหน้าที่สนับสนุนที่ได้รับผลกระทบจากการปฏิบัติหน้าที่ฯ จํานวน 49 ราย เป็นเงิน 1,470,000 บาท โดยมีนายแพทย์ สุระ วิเศษศักดิ์ รองปลัดกระทรวงสาธารณสุข เป็นผู้แทนรับมอบ ที่ ห้องสีม่วง ตึกไทยคู่ฟ้า ทําเนียบรัฐบาล ************************** เมษายน 2565
รัฐบาลไทย-ข่าวทำเนียบรัฐบาล-อย่าเชื่อ! อย่าแชร์! "รัฐบาลเอาน้ำเปล่าฉีดแทนวัคซีนโควิด"
วันศุกร์ที่ 16 กรกฎาคม 2564
อย่าเชื่อ! อย่าแชร์! "รัฐบาลเอาน้ําเปล่าฉีดแทนวัคซีนโควิด"
....
จากกรณีที่มีการแชร์ต่อ ๆ กันในโลกออนไลน์เกี่ยวกับการฉีดวัคซีนวัคซีนโควิด-19 ในทํานองว่า รัฐบาลนําน้ําเปล่ามาฉีดแทนวัคซีนโควิด-19 ให้กับประชาชน
.
กระทรวงสาธารณสุข ชี้แจงว่า ข้อมูลดังกล่าว "ไม่เป็นความจริง" และไม่มีการนําน้ําเปล่ามาฉีดให้กับประชาชนตามที่กล่าวอ้าง เพราะการฉีดวัคซีนโควิด-19 ให้กับประชาชนนั้น มีข้อมูลและผลการฉีด ชื่อสถานพยาบาลที่ฉีด เลขล็อตวัคซีนที่ฉีดในระบบหมอพร้อม แจ้งกับประชาชนหลังฉีดทุกครั้ง ทุกราย รวมถึงมีรายงานประกาศในศูนย์ข้อมูลของศบค. ที่สามารถตรวจสอบได้
.
ขอให้ประชาชนอย่าหลงเชื่อข้อมูลดังกล่าว และไม่ส่งต่อหรือแชร์ข้อมูล เพราะพิสูจน์แล้วว่าไม่ได้ช่วยให้สถานการณ์ดีขึ้น แต่กลับสร้างความตระหนกให้กับสังคม
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกฯ ติดตามสถานการณ์การช่วยเหลือชาวไทยในยูเครนอย่างต่อเนื่อง พร้อมชื่นชมมิตรไมตรีในการทำงานของเจ้าหน้าที่ไทยที่มีต่อเพื่อนบ้านอาเซียนในการช่วยอพยพชาวฟิลิปปินส์และชาวสิงคโปร์ออกจากยูเครน
วันเสาร์ที่ 5 มีนาคม 2565
นายกฯ ติดตามสถานการณ์การช่วยเหลือชาวไทยในยูเครนอย่างต่อเนื่อง พร้อมชื่นชมมิตรไมตรีในการทํางานของเจ้าหน้าที่ไทยที่มีต่อเพื่อนบ้านอาเซียนในการช่วยอพยพชาวฟิลิปปินส์และชาวสิงคโปร์ออกจากยูเครน
​นายกฯ ติดตามสถานการณ์การช่วยเหลือชาวไทยในยูเครนอย่างต่อเนื่อง พร้อมชื่นชมมิตรไมตรีในการทํางานของเจ้าหน้าที่ไทยที่มีต่อเพื่อนบ้านอาเซียนในการช่วยอพยพชาวฟิลิปปินส์และชาวสิงคโปร์ออกจากยูเครน
วันที่ 5 มีนาคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบสถานการณ์การช่วยเหลือชาวไทยในยูเครนอย่างต่อเนื่อง โดยชื่นชมและขอบคุณการปฏิบัติหน้าที่ของเจ้าหน้าที่ทุกฝ่ายที่มีมาอย่างต่อเนื่องแม้สถานการณ์ในยูเครนจะยังคงตึงเครียด
โฆษกรัฐบาลกล่าวว่า ขณะนี้ คนไทยจากยูเครนชุดที่ 4 จํานวน 16 คน ออกเดินทางจากประเทศโรมาเนีย และคนไทยชุดที่ 5 จํานวน 45 คนออกเดินทางจากประเทศโปแลนด์แล้ว และมีกําหนดเดินทางถึงกรุงเทพฯ ในวันนี้ (5 มีนาคม 2565) โดยความร่วมมือของสถานเอกอัครราชทูต ณ กรุงบูคาเรสต์ ประเทศโรมาเนีย สถานเอกอัครราชทูต ณ กรุงเบิร์น ประเทศสวิตเซอร์แลนด์ และสถานกงสุลใหญ่ ณ เมืองดูไบ สหรัฐอาหรับเอมิเรตส์ นอกจากนี้ ยังมีคนไทยจํานวนหนึ่งซึ่ง สถานเอกอัครราชทูตต่างๆ ได้ให้การช่วยเหลือแล้ว และเตรียมเดินทางกลับประเทศไทยในวันที่ 6 มีนาคม 2565 ด้วยเช่นกัน
ในการนี้ ไทยได้ให้ความร่วมมือแก่สถานเอกอัครราชทูตฟิลิปปินส์ประจําประเทศโปแลนด์ ในการอพยพชาวฟิลิปปินส์ จํานวน 15 คน ออกจากประเทศยูเครนไปยังกรุงวอร์ซอเมื่อวันที่ 2 มีนาคม 2565 และให้ความร่วมมือแก่สถานเอกอัครราชทูตสิงคโปร์ประจําประเทศเยอรมนีในการอพยพชาวสิงคโปร์ จํานวน 2 คน (เป็นแม่และเด็กทารก) ออกจากเมืองโอเดซาไปยังประเทศโรมาเนียอีกด้วย
“นายกรัฐมนตรีขอบคุณ และให้กําลังใจทุกภาคส่วนที่ร่วมกันปฏิบัติการช่วยเหลือพี่น้องชาวไทยในยูเครนอย่างรวดเร็ว เป็นการทํางานอย่างเร่งด่วนในช่วงสถานณการณ์ตึงเครียด พร้อมชื่นชมน้ําใจ และมิตรไมตรีคนไทยที่มีให้แกเพื่อนบ้านใกล้ชิดสมาชิกอาเซียนอย่างฟิลิปปินส์และสิงคโปร์ในยามประสบกับความยากลําบาก” นายธนกรฯ กล่าว
รัฐบาลไทย-ข่าวทำเนียบรัฐบาล-ลุงตู่ ห่วงลูกจ้างเหมาค่าแรงที่ระยอง สั่ง จับกัง 1 ตรวจสอบติดตามสิทธิประโยชน์ หางานรองรับ
วันพฤหัสบดีที่ 7 เมษายน 2565
ลุงตู่ ห่วงลูกจ้างเหมาค่าแรงที่ระยอง สั่ง จับกัง 1 ตรวจสอบติดตามสิทธิประโยชน์ หางานรองรับ
ลุงตู่ ห่วงลูกจ้างเหมาค่าแรงที่ระยอง สั่ง จับกัง 1 ตรวจสอบติดตามสิทธิประโยชน์ หางานรองรับ
นายสุชาติชมกลิ่นรัฐมนตรีว่าการกระทรวงแรงงานเปิดเผยถึงความคืบหน้าการให้ความช่วยเหลือลูกจ้างซับคอนแทรคของโรงงานดังย่านอมตะซิตี้จังหวัดระยองว่าท่านพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมได้ติดตามสถานการณ์และห่วงใยพี่น้องผู้ใช้แรงงานจากกรณีดังกล่าวจึงสั่งการให้ผมกําชับหน่วยงานในสังกัดเร่งตรวจสอบข้อเท็จจริงหากเป็นการเลิกจ้างจริงที่ปรากฎตามข่าวก็ให้มีการช่วยเหลือลูกจ้างโดยการติดตามสิทธิประโยชน์ให้ได้รับความคุ้มครองตามกฎหมายในทันทีรวมทั้งเตรียมตําแหน่งงานว่างรองรับจํานวน159,703อัตราผ่านระบบออนไลน์บนแพลตฟอร์ม“ไทยมีงานทํา”ซึ่งให้บริการทั้งWeb ApplicationและMobile Applicationไว้แล้ว
ทั้งนี้จากการรายงานของสํานักงานสวัสดิการและคุ้มครองแรงงานจังหวัดระยองลงพื้นที่ตรวจสอบข้อเท็จจริงพบว่ากรณีดังกล่าวบริษัทได้ประกาศหยุดกิจการชั่วคราวตามมาตรา75พระราชบัญญัติคุ้มครองแรงงานพ.ศ. 2541และจ่ายค่าจ้างให้กับลูกจ้างร้อยละ75ของค่าจ้างที่ลูกจ้างได้รับและยังไม่มีการเลิกจ้างลูกจ้างของบริษัทแต่อย่างใด
“รัฐบาลไม่ได้นิ่งนอนใจท่านนายกรัฐมนตรีเป็นห่วงพี่น้องผู้ใช้แรงงานและสั่งให้กระทรวงแรงงานติดตามตรวจสอบข้อเท็จจริงเพื่อเร่งให้ความช่วยเหลือด้านสิทธิประโยชน์แก่ลูกจ้างในทันทีกระทรวงแรงงานเองได้ให้พนักงานตรวจแรงงานของสํานักงานสวัสดิการและคุ้มครองแรงงานในพื้นที่เข้าไปชี้แจงทําความเข้าใจถึงแนวทางการให้ความช่วยเหลือตามสิทธิประโยชน์ต่างๆกับนายจ้างเจ้าของสถานประกอบการเพื่อให้บริษัทปฏิบัติตามกฎหมายได้อย่างถูกต้องต่อไป”นายสุชาติกล่าวในท้ายสุด
+++++++++++++++++++
กองเผยแพร่และประชาสัมพันธ์
7เมษายน2565
รัฐบาลไทย-ข่าวทำเนียบรัฐบาล-สธ.แนะฉีดวัคซีนโควิดอย่างน้อย 3 เข็มเป็นพื้นฐาน หลังจากนี้ฉีดได้ทุก 4 เดือนเพื่อลดโอกาสติดเชื้อ
วันพุธที่ 15 มิถุนายน 2565
สธ.แนะฉีดวัคซีนโควิดอย่างน้อย 3 เข็มเป็นพื้นฐาน หลังจากนี้ฉีดได้ทุก 4 เดือนเพื่อลดโอกาสติดเชื้อ
กระทรวงสาธารณสุข เผย อนุกรรมการสร้างเสริมภูมิคุ้มกันโรค เห็นชอบให้ประชาชนฉีดวัคซีนโควิดรวม 3 เข็มเป็นพื้นฐาน หลังจากนี้สามารถฉีดได้ทุก 4 เดือน เพื่อลดโอกาสติดเชื้อ ย้ําวัคซีนโควิดฉีดวันเดียวกันกับวัคซีนอื่นได้
กระทรวงสาธารณสุข เผย อนุกรรมการสร้างเสริมภูมิคุ้มกันโรค เห็นชอบให้ประชาชนฉีดวัคซีนโควิดรวม 3 เข็มเป็นพื้นฐาน หลังจากนี้สามารถฉีดได้ทุก 4 เดือน เพื่อลดโอกาสติดเชื้อ ย้ําวัคซีนโควิดฉีดวันเดียวกันกับวัคซีนอื่นได้ ยกเว้นวัคซีนชนิดไวรัลเวกเตอร์และวัคซีนเชื้อเป็นโรคอื่น หากไม่ฉีดวันเดียวกันต้องเว้นอย่างน้อย 28 วัน
วันนี้ (15 มิถุนายน 2565) นพ.โอภาส การย์กวินพงศ์ อธิบดีกรมควบคุมโรค กล่าวว่า ที่ประชุมคณะอนุกรรมการสร้างเสริมภูมิคุ้มกันโรค เมื่อวันที่ 14 มิถุนายน 2565 เห็นชอบคําแนะนําการให้วัคซีนโควิด 19 เพิ่มเติมว่า ประชาชนทุกคนควรฉีดวัคซีนรวมเข็มกระตุ้นอย่างน้อย 3 เข็มเป็นพื้นฐาน ส่วนการฉีดหลังเข็ม 3 เนื่องจากวัคซีนทุกสูตรประสิทธิภาพในการป้องกันการติดเชื้อจะลดลงในช่วง 3-4 เดือน ส่วนประสิทธิภาพในการป้องกันอาการรุนแรงลดลงไม่มาก จึงแนะนําให้ฉีดเข็มกระตุ้นหลังเข็ม 3 ได้ทุก 4 เดือน โดยเฉพาะกลุ่มเสี่ยง 608 คือ ผู้สูงอายุ 60 ปีขึ้นไป ผู้มีโรคประจําตัวเรื้อรัง 7 กลุ่มโรค และหญิงตั้งครรภ์ รวมถึงบุคลากรสาธารณสุข เพื่อลดความเสี่ยงการติดเชื้อ ส่วนการฉีดวัคซีนโควิด 19 ทุกปีหรือไม่นั้น ยังไม่สามารถกําหนดได้ แต่มีแนวโน้มว่าอาจจะต้องฉีดทุกปีเหมือนวัคซีนไข้หวัดใหญ่
นพ.โอภาสกล่าวต่อว่า สําหรับเด็กอายุ 12-17 ปี มีคําแนะนําให้ฉีดวัคซีนเข็มกระตุ้นแล้ว แต่เด็กเล็กอายุ 5-11 ปี เพิ่งได้รับการฉีดเพียง 2 เข็ม จึงต้องรออีก 4 เดือน เพื่อพิจารณาข้อมูล ซึ่งการศึกษาของศ.พญ.กุลกัญญา โชคไพบูลย์กิจ และ ศ.นพ.ยง ภู่วรวรรณ ได้ผลตรงกันว่า การฉีดวัคซีนสูตรไขว้ “ซิโนแวค-ไฟเซอร์”ในเด็กเล็กอายุ 5-11 ปี ภูมิคุ้มกันสูงกว่าการฉีดไฟเซอร์ 2 เข็ม ข้อดีคือ มีระยะห่างระหว่างเข็ม 4 สัปดาห์ ทําให้ฉีดได้เร็วกว่าไฟเซอร์ที่ต้องห่างกัน 8 สัปดาห์ นอกจากนี้ ยังอนุญาตให้ฉีดวัคซีนโมเดอร์นาในเด็กอายุ 6-11 ปี แบบครึ่งโดส 0.25 มิลลิลิตร (50 ไมโครกรัม) ห่างกัน 4-12 สัปดาห์ด้วย
นพ.โอภาสกล่าวต่อว่า ที่ประชุมยังเห็นชอบให้ฉีดวัคซีนโควิด 19 ร่วมกับวัคซีนตัวอื่นในวันเดียวกันได้หรือห่างกันเท่าใดก็ได้ ยกเว้นวัคซีนโควิด19 ชนิดไวรัลเวกเตอร์และวัคซีนเชื้อเป็นตัวอื่น (เช่น วัคซีนMMR, LAJE, Varicella, Hepatitis A และ Herpes Zoster) หากไม่สามารถฉีดพร้อมกันในวันเดียวกันได้ ให้เว้นระยะห่างอย่างน้อย 28 วัน
********************************* 15 มิถุนายน 2565
รัฐบาลไทย-ข่าวทำเนียบรัฐบาล-PM conveys the media New Year wishes for 2022
วันพุธที่ 29 ธันวาคม 2564
PM conveys the media New Year wishes for 2022
PM conveys the media New Year wishes for 2022
December 28, 2021, Prime Minister and Defense Minister Gen. Prayut Chan-o-cha conveyed the 2022 New Year wishes to the press and media. He invited the virtue of all sacredness and the royal prestige of His Majesty the King and Her Majesty the Queen to bless members of the press and media happiness and good health, as well as all the successes they wish for. He also hopes that they be a part to lead the country and the Thai people forward in a stable and sustainable manner as the quality media people who uphold ethics and morality for the love and unity of the Thai people.
รัฐบาลไทย-ข่าวทำเนียบรัฐบาล-​รัฐมนตรีว่าการกระทรวงมหาดไทย รับพระราชทานบัตรอำนวยพร ของสมเด็จเจ้าฟ้าฯ กรมพระศรีสวางควัฒน วรขัตติยราชนารี และสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา
วันอาทิตย์ที่ 16 มกราคม 2565
​รัฐมนตรีว่าการกระทรวงมหาดไทย รับพระราชทานบัตรอํานวยพร ของสมเด็จเจ้าฟ้าฯ กรมพระศรีสวางควัฒน วรขัตติยราชนารี และสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา
​รัฐมนตรีว่าการกระทรวงมหาดไทย รับพระราชทานบัตรอํานวยพร ของสมเด็จพระเจ้าน้องนางเธอ เจ้าฟ้าจุฬาภรณ์วลัยลักษณ์ อัครราชกุมารี กรมพระศรีสวางควัฒน วรขัตติยราชนารี และสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา
เมื่อวันที่ 14 ม.ค. 65 เวลา 10.00 น. ที่ห้องรับรองกระทรวงมหาดไทย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย รับพระราชทานบัตรอํานวยพร ต่อหน้าพระฉายาลักษณ์ของสมเด็จพระเจ้าน้องนางเธอ เจ้าฟ้าจุฬาภรณ์วลัยลักษณ์ อัครราชกุมารี กรมพระศรีสวางควัฒน วรขัตติยราชนารี และสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา และลงนามในหนังสือสํานึกในพระกรุณาธิคุณ เนื่องในโอกาสวันขึ้นปีใหม่พุทธศักราช 2565 ด้วยความจงรักภักดี
รัฐบาลไทย-ข่าวทำเนียบรัฐบาล-‘รมว.สุชาติ’ ห่วงใยเหตุเพลิงไหม้โรงงานโฟม เร่งช่วยเหลือและขอให้ระวังอันตรายจากสารเคมี
วันจันทร์ที่ 5 กรกฎาคม 2564
‘รมว.สุชาติ’ ห่วงใยเหตุเพลิงไหม้โรงงานโฟม เร่งช่วยเหลือและขอให้ระวังอันตรายจากสารเคมี
รมว.แรงงาน ห่วงใยลูกจ้างที่ได้รับบาดเจ็บจากเหตุเพลิงไหม้บ.หมิงตี้ เคมีคอล จํากัด โรงงานโฟม อ.บางพลี จ.สมุทรปราการ กําชับเจ้าหน้าที่หน่วยงานในสังกัด เร่งตรวจสอบพร้อมช่วยเหลือด้านสิทธิประโยชน์ตามขั้นตอนอย่างเร่งด่วน และขอให้ประชาชนระวังอันตรายจากสารเคมี
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึง กรณีเกิดเหตุเพลิงไหม้โรงงาน บริษัท หมิงตี้ เคมีคอล จํากัด ประกอบกิจการเกี่ยวกับเม็ดโฟมและพลาสติกขนาดใหญ่ ตั้งอยู่ที่ ซอยกิ่งแก้ว 21 ตําบลบางพลีใหญ่ อําเภอบางพลี จังหวัดสมุทรปราการ ว่า รัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรี โดยกระทรวงแรงงาน ภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี มีความเป็นห่วงลูกจ้างที่ได้รับบาดเจ็บจากเหตุเพลิงไหม้ดังกล่าว จึงสั่งการให้หน่วยงานในสังกัดกระทรวงแรงงานในพื้นที่ที่รับผิดชอบเข้าไปดูแลและช่วยเหลือลูกจ้าง จากการตรวจสอบของสํานักงานสวัสดิการและคุ้มครองแรงงานจังหวัดสมุทรปราการ พบว่า ขณะเกิดเหตุมีพนักงานกําลังปฏิบัติหน้าที่อยู่ 9 คน และได้กลิ่นเหม็นและแสบจมูกจึงออกมานอกอาคาร จากนั้นได้ยินเสียงระเบิดขึ้นที่โกดังเก็บสารเคมีและเกิดเพลิงลุกไหม้อย่างรวดเร็ว แรงระเบิดทําให้พื้นที่โรงงานเสียหายทั้งหมด และขยายวงกว้างไปโรงงานใกล้เคียงและบ้านเรือนประชาชน มีผู้ได้รับบาดเจ็บจากเหตุการณ์ดังกล่าวแล้วกว่า 20 คน พร้อมกันนี้ได้กําชับสํานักงานประกันสังคมเข้าไปตรวจสอบสถานะผู้ประกันตนที่ได้รับบาดเจ็บให้ได้เข้ารับการรักษาพยาบาลตามสิทธิประโยชน์ในเรื่องของการรักษาพยาบาล และสิทธิอื่นๆ ที่พึงได้ และให้กรมการจัดหางานเตรียมหาตําแหน่งงานรองรับกรณีนายจ้างไม่สามารถจ้างลูกจ้างทํางานต่อไปได้
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน กล่าวว่า ในส่วนของกรมสวัสดิการและคุ้มครองแรงงาน ได้มอบให้ศูนย์ความปลอดภัยในการทํางานเขต 10 และสํานักงานสวัสดิการและคุ้มครองแรงงานงาน จ.สมุทรปราการ เข้าร่วมตรวจสอบสถานที่เกิดเหตุ พบว่าปัจจุบันเจ้าหน้าที่ดับเพลิง สามารถควบคุมเพลิงสถานที่เกิดเหตุได้แล้ว แต่ยังอาจมีการปะทุขึ้นได้ โดยภายในโรงงานพบสารสไตรีนโมโนเมอร์ ที่รั่วไหลออกมา ซึ่งเป็นอันตรายต่อประชาชน เมื่อสูดดมเข้าไปหรือมีการฟุ้งกระจายของสารจะเป็นอันตรายต่อระบบทางเดินหายใจ ส่งผลต่อสมองทําให้เกิดภาวะชักถึงเสียชีวิตได้ ทั้งนี้จังหวัดจึงได้สั่งการให้ปิดพื้นที่ไม่ให้บุคคลที่ไม่เกี่ยวข้องเข้าไปในพื้นที่ และอพยพประชาชนออกจากพื้นที่ระยะห่างมากกว่า 5 กิโลเมตร โดยจัดศูนย์อํานวยการให้ความช่วยเหลือประชาชนที่ อบต.บางพลีใหญ่ และโรงเรียนเตรียมปริญญานุสรณ์ รวมทั้งจัดศูนย์อํานวยการทีมกู้ชีพและรถพยาบาลเตรียมความพร้อมรอให้ความช่วยเหลือที่วัดกิ่งแก้ว โดยจากการตรวจสอบในเบื้องต้นพบว่ามีลูกจ้างในระบบ 46 คน บาดเจ็บ 10 คน เนื่องจากสภาพโรงงานเสียหายทั้งหมดไม่สามารถประกอบกิจการต่อไปได้ พนักงานตรวจแรงงานจะได้พูดคุยกับนายจ้างว่าจะดําเนินการต่อไปอย่างไร โดยจะดูแลให้เกิดความเป็นธรรมหากมีการเลิกจ้างลูกจ้างด้วย
รัฐบาลไทย-ข่าวทำเนียบรัฐบาล-เดินหน้าตั้งศูนย์พักคอย 60 แห่ง ครอบคลุมทั่ว กทม.
วันอาทิตย์ที่ 22 สิงหาคม 2564
เดินหน้าตั้งศูนย์พักคอย 60 แห่ง ครอบคลุมทั่ว กทม.
วันพุธที่ 11 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าจัดตั้งศูนย์พักคอยในพื้นที่ กทม. จํานวน 60 แห่ง กระจายอย่างน้อยเขตละ 1 แห่ง แบ่งเป็นพื้นที่กรุงเทพใต้ 11 ศูนย์ กรุงเทพกลาง 11 ศูนย์ กรุงเทพตะวันออก 9 ศูนย์ กรุงเทพเหนือ 9 ศูนย์ กรุงธนเหนือ 9 ศูนย์ และกรุงธนใต้ 11 ศูนย์ เพื่อรองรับผู้ติดเชื้อโควิด-19 เข้าข่าย ที่ทราบผลจากการตรวจเชิงรุกของระบบเฝ้าระวังและทีม CCRT ด้วยชุดตรวจเร็ว Antigen Test Kit และมีอาการอยู่ในระดับสีเขียว คือ ไม่มีอาการ หรือมีอาการน้อย และไม่สะดวกแยกกักตัวที่บ้าน โดยเมื่อเข้าสู่ศูนย์พักคอยจะได้รับการตรวจซ้ําด้วยวิธี RT-PCR อีกครั้ง โดยศูนย์พักคอยแต่ละแห่งจะมีเจ้าหน้าที่คอยดูแลอาการอย่างใกล้ชิดเช่นเดียวกับการแยกกักตัวที่บ้าน หากผู้ป่วยมีอาการรุนแรงขึ้นจะรีบนําส่งโรงพยาบาลโดยทันที
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ห่วงสถานการณ์ราคาสินค้าอุปโภคบริโภคปรับตัวสูงขึ้น กระทบค่าครองชีพของประชาชน มอบ พาณิชย์-พลังงาน หารือผู้ประกอบการ ตรึงราคาสินค้าจำเป็นเร่งด่วน
วันพฤหัสบดีที่ 13 มกราคม 2565
โฆษกรัฐบาลเผย “นายกฯ” ห่วงสถานการณ์ราคาสินค้าอุปโภคบริโภคปรับตัวสูงขึ้น กระทบค่าครองชีพของประชาชน มอบ พาณิชย์-พลังงาน หารือผู้ประกอบการ ตรึงราคาสินค้าจําเป็นเร่งด่วน
โฆษกรัฐบาลเผย “นายกฯ” ห่วงสถานการณ์ราคาสินค้าอุปโภคบริโภคปรับตัวสูงขึ้น กระทบค่าครองชีพของประชาชน มอบ พาณิชย์-พลังงาน หารือผู้ประกอบการ ตรึงราคาสินค้าจําเป็นเร่งด่วน
วันที่ 13 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า สืบเนื่องจากสถานการณ์การปรับราคาสินค้าอุปโภคบริโภค ขณะนี้ โดยเฉพาะในหมวดอาหารสดหลายประเภทที่มีการทยอยปรับราคาสูงขึ้น พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความห่วงกังวล และได้เร่งให้หน่วยงานที่มีส่วนเกี่ยวข้อง อาทิ กระทรวงพาณิชย์ กระทรวงพลังงาน เร่งติดตาม หารือกับผู้ผลิตสินค้าอุปโภคบริโภคที่จําเป็น เพื่อตรึงราคาสินค้าในการช่วยลดภาระค่าครองชีพให้แก่ประชาชน
โฆษกประจําสํานักนายกรัฐมนตรี กล่าวเพิ่มเติมว่า จากการติดตามมาตรการช่วยเหลือประชาชนอย่างเร่งด่วนนั้น หลายหน่วยงานได้เร่งดําเนินการเพื่อบรรเทาความเดือดร้อนของประชาชน โดย กระทรวงพาณิชย์ได้มีการหารือกับบริษัท ไทยเพรซิเดนท์ฟูดส์ จํากัด (มหาชน) ซึ่งเป็นผู้ผลิตบะหมี่กึ่งสําเร็จรูป ตรา “มาม่า” เพื่อไม่ให้มีการปรับขึ้นราคามาม่าซองประเภทที่เป็นสินค้ามวลชน และเป็นสินค้าที่ได้รับความนิยมในท้องตลาดทั้งประเทศ เพื่อเป็นการช่วยลดภาระค่าครองชีพให้แก่ประชาชนในสถานการณ์ปัจจุบัน ขณะที่ กระทรวงพลังงาน โดยคณะกรรมการบริหารนโยบายพลังงาน (กบง.) มีมติตรึงราคาก๊าซหุงต้ม (LPG) ต่ออีก 2 เดือนที่ราคา 318 บาทต่อถังขนาด 15 กิโลกรัม จากเดิมสิ้นสุดวันที่ 31 มกราคม 2565 เป็นวันที่ 31 มีนาคม 2565 พร้อมทั้งขอความร่วมมือ บมจ.ปตท. (PTT) พิจารณาช่วยเหลือส่วนลดราคาก๊าซ LPG แก่ผู้มีรายได้น้อยที่เป็นร้านค้า หาบเร่ แผงลอยอาหาร ผ่านบัตรสวัสดิการแห่งรัฐที่ ปตท. ดําเนินการต่อไปจนถึงวันที่ 31 มีนาคม 2565 อีกทั้ง ให้คงราคาขายปลีกก๊าซ NGV ที่ 15.59 บาท/กิโลกรัม และคงราคาขายปลีกก๊าซ NGV โครงการ “เอ็นจีวี เพื่อลมหายใจเดียวกัน” ให้กับผู้ประกอบอาชีพขับขี่รถแท็กซี่ในเขตกรุงเทพฯ และปริมณฑล ที่ 13.62 บาท/กิโลกรัม ต่อไปอีกเป็นระยะเวลา 1 เดือน โดยให้มีผลตั้งแต่วันที่ 16 กุมภาพันธ์ 2565 ถึงวันที่ 15 มีนาคม 2565
“สถานการณ์ราคาสินค้าอุปโภคบริโภคที่ปรับตัวสูงขึ้น เป็นผลมาจากกลไกราคาน้ํามันตลาดโลกที่ปรับตัวสูงขึ้นต่อเนื่อง ซึ่งส่งผลต่อต้นทุนการผลิต ต้นทุนสินค้า และค่าขนส่ง ทั้งนี้ รัฐบาลได้เร่งวางมาตรการทั้งระยะสั้น-ยาว เร่งติดตามหน่วยงานที่มีส่วนเกี่ยวข้องเพื่อแก้ปัญหาที่เกิดขึ้น โดยในเบื้องต้น จะเป็นการขอความร่วมมือกับผู้ประกอบการและภาคเอกชน เพื่อให้ตรึงราคาสินค้าบางส่วนที่มีความจําเป็นต่อการดํารงชีวิตของประชาชน ไม่ให้กระทบต่อค่าครองชีพ” นายธนกร กล่าว
รัฐบาลไทย-ข่าวทำเนียบรัฐบาล-“ทิพานัน” ชวนดาวน์โหลดแอปฯ SSO CONNECT MOBILE เช็กสิทธิประกันสังคมง่ายๆ ครอบคลุมทุกสิทธิ พร้อมแนะวิธีการลงทะเบียน ชี้รัฐบาลวางโครงสร้างพื้นฐานไว้พร้อมเพื่อให้เกิดสังคมดิจิทัล
วันอาทิตย์ที่ 28 สิงหาคม 2565
“ทิพานัน” ชวนดาวน์โหลดแอปฯ SSO CONNECT MOBILE เช็กสิทธิประกันสังคมง่ายๆ ครอบคลุมทุกสิทธิ พร้อมแนะวิธีการลงทะเบียน ชี้รัฐบาลวางโครงสร้างพื้นฐานไว้พร้อมเพื่อให้เกิดสังคมดิจิทัล
“ทิพานัน” ชวนดาวน์โหลดแอปฯ SSO CONNECT MOBILE เช็กสิทธิประกันสังคมง่ายๆ ครอบคลุมทุกสิทธิ พร้อมแนะวิธีการลงทะเบียน ชี้รัฐบาลวางโครงสร้างพื้นฐานไว้พร้อมเพื่อให้เกิดสังคมดิจิทัล
วันที่ 28 สิงหาคม 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี กล่าว่า ตามที่รัฐบาลโดยพล.อ.ประยุทธ์ จันทร์โอชา รัฐมนตรีว่าการกระทรวงกลาโหม ได้วางโครงสร้างพื้นฐานด้านเทคโนโลยีไว้ และมีนโยบายให้นําเทคโนโลยีที่ทันสมัย ร่วมกับการใช้ประโยชน์จากข้อมูลขนาดใหญ่ของภาครัฐ (Big Data) มาพัฒนาในด้านต่างๆ  ซึ่งนายสุชาติ ชมกลิ่น รัฐมนตรีว่าการกระทรวงแรงงาน และผู้อํานวยการพรรคพลังประชารัฐ ในฐานะกํากับดูแลสํานักงานประกันสังคม จึงได้มีการพัฒนาระบบฐานข้อมูลให้มีความทันสมัยมากยิ่งขึ้น และอํานวยความสะดวกให้กับทั้งผู้ประกอบการ พนักงานลูกจ้าง ผู้ประกันตนและอื่นๆ สามารถตรวจสอบข้อมูลผู้ประกันตน ผ่านโทรศัพท์มือถือ โดยผู้ประกันตนไม่ต้องพกบัตรประกัน สังคมอีกต่อไป และไม่ต้องเดินทางมามาสอบถามให้เสียเวลา เพียงดาวน์โหลดแอปพลิเคชัน SSO CONNECT MOBILE ก็สามารถตรวจสอบข้อมูลต่างๆ ตลอดจนติดตามข่าวสารและบอกพิกัดศูนย์ประกันสังคมทั่วประเทศได้
น.ส.ทิพานัน กล่าวต่อว่า ซึ่งแอปพลิเคชัน SSO CONNECT MOBILE ซึ่งมีฟังก์ชันเด่นๆให้บริการผู้ประกันตนที่ครอบคลุมทุกสิทธิ ประกอบด้วย การตรวจสอบการส่งเงินสมทบ ตรวจสอบสถานพยาบาล เปลี่ยนสถานพยาบาลประจําปี ตรวจสอบยอดเงินทันตกรรมและตรวจสอบยอดเงินชราภาพ วิธีการดาวน์โหลดง่ายๆเข้าไปที่
Google play https://bit.ly/3wzGKzq
App Store https://apple.co/3cqrXjG
สําหรับวิธีการลงทะเบียนมีขั้นตอนดังนี้
1.เปิดแอปพลิเคชั่น กดคําว่า ลงทะเบียน อ่านเงื่อนไขข้อตกลงต่างๆ
2.กรอกข้อมูลส่วนตัวให้ครบถ้วน เช่น หมายเลขบัตรประจําตัวประชาชน หมายเลขโทรศัพท์ และตั้งรหัสผ่าน จากนั้นกดเพื่อขอรับรหัส OTP ที่ส่งมายังกล่องข้อความตามหมายเลขโทรศัพท์ให้ไว้
3.ได้รับรหัส OTP แล้วนํารหัสไปกรอกในช่องรหัส กดรับข่าวสารต่างๆ และกดยืนยัน
4.เสร็จแล้วกดเข้าสู่ระบบ โดยกรอกหมายเลขประจําตัวบัตรประชาชน และรหัสผ่าน
5.เข้าสู่ระบบเรียบร้อยแล้ว จะพบข้อมูลโดยสามารถเข้าไปตรวจสอบข้อมูลได้ตามฟังก์ชันต่างๆได้เลย
น.ส.ทิพานัน กล่าวต่ออีกว่า รัฐบาลมุ่งมั่นพัฒนาในทุกส่วนให้ทันสมัย ก้าวทันความเปลี่ยนแปลงเป็นการพัฒนาระบบเพื่อความสะดวกสบายในการใช้บริการในระบบประกันสังคม ตอบโจทย์ทุกไลฟ์สไตล์ กว่า 20 ล้านคน จึงขอเชิญชวนให้ผู้ประกันตนดาวน์โหลดแอปพลิเคชัน SSO CONNECT MOBILE และสามารถตรวจสอบข้อมูลเพิ่มเติมได้ที่ www.sso.go.th
“ถือเป็นการนําเทคโนโลยีมาใช้ร่วมกันกับนําบิ๊กดาต้า เพื่อเอื้ออํานวยความสะดวกให้ประชาชน ทั้งลดเวลา ลดค่าใช้จ่ายในการติดต่อประสานงานกับรัฐ สะท้อนถึงความมุ่งมั่นของรัฐบาลที่เดินหน้าเข้าสู่สังคมดิจิทัลอย่างสมบูรณ์ เพราะเป้าหมายของแอปนี้คือผู้ใช้แรงงานทุกคน”น.ส.ทิพานัน กล่าว
รัฐบาลไทย-ข่าวทำเนียบรัฐบาล-บริษัท ขนส่ง จำกัด พร้อมดูแลผู้โดยสารเดินทางในช่วงฤดูฝน
วันพุธที่ 16 มิถุนายน 2564
บริษัท ขนส่ง จํากัด พร้อมดูแลผู้โดยสารเดินทางในช่วงฤดูฝน
กําชับพนักงานตรวจความพร้อม รถโดยสารก่อนเดินทาง เพิ่มความระมัดระวังในการขับขี่และมาตรการป้องกันการแพร่ระบาดเชื้อไวรัส COVID-19
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า ขณะนี้ได้เข้าสู่ฤดูฝนหลายพื้นที่มีฝนตกอย่างต่อเนื่อง ทําให้ถนนลื่นเสี่ยงต่อการเกิดอุบัติเหตุได้ง่าย บขส. จึงได้เพิ่มมาตรการการเดินรถหน้าฝน โดยกําชับไปยังพนักงานประจํารถ บขส. และรถร่วมตรวจเช็กสภาพความพร้อมของรถโดยสารให้พร้อมใช้งาน เช่น สภาพยาง ก้านปัดน้ําฝน ไฟหน้า - หลัง ระบบเบรก เข็มขัดนิรภัย รวมทั้งกําชับให้พนักงานปฏิบัติตามกฎจราจรอย่างเคร่งครัด โดยเฉพาะใช้ความเร็วในการขับรถไม่เกิน 80 - 90 กิโลเมตรต่อชั่วโมง ตามที่กฎหมายกําหนด และเมื่อเจอฝนตก สภาพถนนเปียก เส้นทางที่น้ําท่วมขังให้ใช้ความเร็วลดลง เพิ่มความระมัดระวังในการขับรถให้มากขึ้นแม้จะมีความชํานาญเส้นทางไม่ควรขับขี่โดยประมาท เพื่อให้ผู้โดยสารถึงจุดหมายอย่างปลอดภัย
นอกจากนี้จากการแพร่ระบาดของเชื้อไวรัส COVID-19 ในหลายพื้นที่ ส่งผลกระทบให้มีผู้โดยสารใช้บริการ ประมาณ 20,000 คนต่อวัน จากที่ช่วงก่อนจะมีการระบาดระลอกที่ 3 มีผู้ใช้บริการอยู่ที่ 50,000 - 60,000 คนต่อวัน ทําให้ขณะนี้ บขส. เดินรถไม่ถึง 10% โดยมีเส้นทางดังนี้
1. เส้นทางภาคเหนือ เปิดให้บริการ 7 เส้นทาง คือ กรุงเทพฯ - เชียงใหม่ กรุงเทพฯ - ทุ่งช้าง กรุงเทพฯ - อุตรดิตถ์ กรุงเทพฯ - แม่สอด กรุงเทพฯ - แม่สาย กรุงเทพฯ - หล่มเก่า และกรุงเทพฯ - คลองลาน
2. เส้นทางภาคตะวันออกเฉียงเหนือและภาคตะวันออก เปิดให้บริการ 10 เส้นทาง คือ กรุงเทพฯ - หนองบัวลําภู กรุงเทพฯ - นครพนม กรุงเทพฯ - เลย - เชียงคาน กรุงเทพฯ - สุรินทร์ กรุงเทพฯ - บุรีรัมย์ กรุงเทพฯ - อุบลราชธานี กรุงเทพฯ - มุกดาหาร กรุงเทพฯ - รัตนบุรี กรุงเทพฯ - ตราด และกรุงเทพฯ - สระบุรี
3. เส้นทางภาคใต้ เปิดให้บริการ 12 เส้นทาง คือ กรุงเทพฯ - ยะลา กรุงเทพฯ - สุไหงโกลก กรุงเทพฯ - สงขลา กรุงเทพฯ - หาดใหญ่ - สงขลา กรุงเทพฯ - ตรัง กรุงเทพฯ - นครศรีธรรมราช - ปากพนัง หมอชิต 2 - หาดใหญ่ หมอชิต 2 - ตรัง - สตูล หมอชิต 2 - กระบี่ หมอชิต 2 - พังงา - โคกกลอย หมอชิต 2 - เกาะสมุย และหมอชิต 2 - ตะกั่วป่า - โคกกลอย เป็นต้น
กรรมการผู้จัดการใหญ่ บขส. กล่าวเพิ่มเติมว่า เพื่ออํานวยความสะดวกและลดความแออัด  ในการเข้าใช้สถานีขนส่ง สามารถจองตั๋วเดินทางล่วงหน้าได้ผ่าน website บขส. https://tcl99web.transport.co.th/Home ร้าน 7-Eleven เคาน์เตอร์เซอวิสทุกสาขา หรือตัวแทนจําหน่ายตั๋วของ บขส. สอบถามข้อมูลการเดินทางเพิ่มเติม ได้ที่ Call Center1490 เรียก บขส. ตลอด 24 ชั่วโมง
อย่างไรก็ดีในการใช้บริการรถโดยสารสาธารณะขอความร่วมมือผู้ใช้บริการปฏิบัติตามมาตรการสาธารณสุข D-M-H-T-T-A อาทิ เว้นระยะระหว่างกัน หลีกเลี่ยงการสัมผัสกับผู้อื่น สวมหน้ากากผ้าหรือหน้ากากอนามัยตลอดเวลา ล้างมือบ่อย ๆ ลงทะเบียนผ่านแอปพลิเคชันไทยชนะ กรณีไม่สามารถใช้แอปพลิเคชันได้ สามารถกรอกข้อมูลตามแบบฟอร์มที่กรมการขนส่งทางบกกําหนด และหากไปในพื้นที่เสี่ยงหรือสัมผัสใกล้ชิดกับบุคคลในกลุ่มเสี่ยง ขอให้ใช้มาตรการกักตนเอง (Self-quarantine) อย่างเคร่งครัด เพื่อลดการแพร่ระบาดของเชื้อไวรัส COVID-19
รัฐบาลไทย-ข่าวทำเนียบรัฐบาล-โฆษกรัฐบาลชี้ นายกฯปลื้มไทยครองตำแหน่งสมาชิกคณะมนตรีองค์การทางทะเลระหว่างประเทศต่อเนื่องวาระที่ 9
วันอาทิตย์ที่ 12 ธันวาคม 2564
โฆษกรัฐบาลชี้ นายกฯปลื้มไทยครองตําแหน่งสมาชิกคณะมนตรีองค์การทางทะเลระหว่างประเทศต่อเนื่องวาระที่ 9
โฆษกรัฐบาลชี้ นายกฯปลื้มไทยครองตําแหน่งสมาชิกคณะมนตรีองค์การทางทะเลระหว่างประเทศต่อเนื่องวาระที่ 9
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่าต่อกรณีที่ประชุมสมัชชา สมัยสามัญ ครั้งที่ 32 ขององค์การทางทะเลระหว่างประเทศ (International Maritime Organization : IMO) ได้เลือกตั้งคณะมนตรี IMO วาระปี ค.ศ. 2022 – 2023 ให้ไทยดํารงตําแหน่งสมาชิกคณะมนตรี IMO กลุ่ม C ต่อเนื่องเป็นวาระที่ 9 นั้น พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบผลการเลือกตั้งคณะมนตรี IMO ซึ่งเป็นเวทีระหว่างประเทศในด้านกิจการทางทะเล และได้ขอบคุณทุกประเทศที่มีความเชื่อมั่นประเทศไทย ตลอดจนชื่นชมหน่วยงานที่เกี่ยวข้องที่มีส่วนสร้างชื่อเสียง สะท้อนความไว้วางที่มีให้กับประเทศไทยได้เป็นอย่างดี
ซึ่งเมื่อวันที่ 10 ธันวาคม ที่ผ่านมา IMO ได้มีการประชุมสมัชชา สมัยสามัญ ครั้งที่ 32 ณ กรุงลอนดอน สหราชอาณาจักร โดยได้เลือกตั้งคณะมนตรี IMO วาระปี ค.ศ. 2022 – 2023 และไทยได้ดํารงตําแหน่งสมาชิกคณะมนตรี IMO กลุ่ม C ด้วยคะแนนเสียง 107 เสียง ถือเป็นการดํารงตําแหน่งต่อเนื่องเป็นวาระที่ 9 ซึ่งไทยดํารงตําแหน่งนี้ติดต่อกันมาตั้งแต่ปี 2549 หรือ ปี ค.ศ. 2006) ทั้งนี้ ประเทศสมาชิก IMO มีทั้งสิ้น 174 ประเทศ มีที่นั่ง Council Member รวม 40 ที่นั่ง มีวาระครั้งละ 2 ปี แบ่งเป็น กลุ่ม A จํานวน 10 ที่นั่ง กลุ่ม B 10 ที่นั่ง และ กลุ่ม C 20 ที่นั่ง
โฆษกรัฐบาลกล่าวว่า นายกรัฐมนตรีขอบคุณ ทุกหน่วยงานที่ร่วมกันขับเคลื่อนการทํางานตามนโยบายของรัฐบาลได้อย่างบูรณาการ แสดงบทบาทของไทยได้อย่างแข็งขันและสร้างสรรค์ จนเป็นที่ยอมรับในเวทีระดับภูมิภาคและระดับโลก โดยรัฐบาลไทยพร้อมยืนยันส่งเสริมการขับเคลื่อนความเป็นหุ้นส่วนระดับโลกด้านกิจการทางทะเลเพื่อความยั่งยืน (Global Partnership for Maritime Sustainability) และพร้อมสนับสนุนเป้าหมายการพัฒนาที่ยั่งยืนของสหประชาชาติซึ่งเป็นความท้าทายที่ทุกประเทศต้องร่วมมือกัน